als_Latn dik_Latn sag_Latn
BURREL– Kryeministri Edi Rama u ka kërkuar qytetarëve të Burrelit që të mbështetin Partinë Socialiste në zgjedhjet e 25 qershorit, për të patur investime dhe mundësi në 4 vitet e ardhshme. Gjatë takimit elektoral me banorët e këtij qyteti, Rama nuk ngurroi të akuzojë kreun e PD-së për moszbatim të barazisë gjinore në listat e kandidatëve për deputet.
Nisur nga kjo, Rama u bëri thirrje grave e vajzave të mos votojë PD-në, e cila sipas tij i lë ato në kategori të dytë.
Duke u ndalur tek mungesa e investimeve në Burrel, kryeministri tha se kjo ka ardhur për shkak të mungesës së ideve dhe projekteve nga kreu aktual i Bashkisë së këtij qyteti.
Rama tha se qytetarët nuk mund të presin asgjë nga Basha, nëse e votojnë si kryeministër, pasi sipas tij, në 4 vite në Bashkinë e Tiranës, ai nuk bëri asgjë.
“I kanë mbushur listat me burra. E mos them çfarë burrash. U them të gjitha grave e vajzave të Kukësit, Beratit, Lezhës, Fierit, Gjirokastrës, mos e votoni PD. Mos lejoni që vajzat dhe gratë të trajtohen si dorë e dytë e të vendosen në fund të listave.
Ne kemi arritur një qeverisje me 50 % burra e gra, nuk pranojmë të kthehemi te “Oda e burrave” e Saliut. Grave dhe vajzave këtu në Mat po u them, po tani mbasi iku kryetarja e Bashkisë dhe erdhi një burrë këtu, si po ju duket puna. Duke mos i dhënë mbështetje Adelinës po humbni kohë kot. A do ta merrni vesh më në fund se vota nuk është tifozllëk, por është vendim se kë do marrë në punë, për të na kryer punët që kemi. Nuk e deshët Adelinën në Bashki, keni këtë tjetrin, e nuk ka ndryshuar asgjë.
Zero ide, zero projekte, zero investime. E lërë ky që kushedi në ça klubi rri, po më keq akoma që kërkoni të bëni Lulin kryeministër. 4 vjet ndejti Basha në krye të bashkisë, dhe sahatin e kishte sahatin 4 metra larg, po nuk e ngriti njëherë kokën për të parë punon a s’punon. Nuk e di sa kishte ngelur ora te sahati, por Lulit i kishte ngelur 12”, u shpreh Rama.
als_Latn als_Latn als_Latn als_Latn als_Latn als_Latn als_Latn